CELEX: 62020TN0554
Language: lt
Date: 2020-09-08 00:00:00
Title: Byla T-554/20: 2020 m. rugsėjo 8 d. pareikštas ieškinys byloje Pollinis France / Komisija

2020 11 23   
            
            
               LT
            
            
               Europos Sąjungos oficialusis leidinys
            
            
               C 399/38
            
         
      2020 m. rugsėjo 8 d. pareikštas ieškinys byloje Pollinis France / Komisija
      
      (Byla T-554/20)
      (2020/C 399/54)
      Proceso kalba: anglų
      
         Šalys
      
      
         Ieškovė: Pollinis France (Paryžius, Prancūzija), atstovaujama advokato C. Lepage
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti eksplicitinį 2020 m. liepos 21 d. Europos Komisijos sprendimą atmesti kartotinę paraišką dėl galimybės susipažinti su dokumentais, registruotą kaip GESTDEM Nr. 2020/2083, pagal Reglamento Nr. 1049/2001 (1) 8 straipsnio 3 dalį,
               
            
                  —
               
               
                  sujungti šią bylą su byla, registruota numeriu T-371/20,
               
            
                  —
               
               
                  įpareigoti Europos Komisiją atlyginti ieškovei 3 000 EUR bylinėjimosi išlaidų vadovaujantis Bendrojo Teismo procedūros reglamento 134 straipsnio 1 dalimi.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad ginčijamas sprendimas pažeidžia Reglamento (EB) Nr. 1049/2001 4 straipsnio 3 dalies antrą pastraipą, nes Europos Komisija nenurodė, kodėl taikė išimtį dėl sprendimų priėmimo proceso apsaugos.
               
            
                  2.
               
               
                  Antrasis ieškinio pagrindas grindžiamas tuo, kad ginčijamas sprendimas pažeidžia Reglamento (EB) Nr. 1049/2001 4 straipsnio 3 dalies antrą pastraipą, nes yra viršesnis viešasis interesas susipažinti su prašomais dokumentais, todėl su jais turėtų būti leista susipažinti plačiau, kaip su teisėkūros procedūra priimtais dokumentais.
               
            
                  3.
               
               
                  Trečiasis ieškinio pagrindas grindžiamas tuo, kad ginčijamas sprendimas pažeidžia Europos Parlamento ir Tarybos reglamento (EB) Nr. 1367/2006 (2) 6 straipsnio 1 dalį, nes Reglamento (EB) Nr. 1049/2001 4 straipsnio 3 dalyje numatyta išimtis turėtų būti aiškinama ir taikoma griežčiau, kai prašoma informacija susijusi su teršalų išmetimu į aplinką.
               
            
                  4.
               
               
                  Ketvirtasis ieškinio pagrindas grindžiamas tuo, kad ginčijamas sprendimas negali būti grindžiamas asmens privataus gyvenimo ir jo neliečiamumo apsauga, nes Reglamento (EB) Nr. 1049/2001 4 straipsnio 6 dalyje nustatyta, kad jei kuri nors iš išimčių yra taikoma tiktai kai kurioms dokumento dalims, likusios dokumento dalys yra išduodamos.
               
            
         (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).
      
         (2)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).